ا.ل.بتشر

السيده ا.ل.بتشر (1854-1933) Mrs. Edith Louisa Butcher كاتبه واديبه ومؤرخه انجليزيه عاشت فى مصر كتبت الكتير من الكتب اللى توصف حياة المصريين وبالخصوص الأقباط فى الوقت اللى ندرت فيه الطباعة والكتابة، فعدد الكتب اللي كانت تروى تاريخ المصريين والأقباط وقتها كانت لا تتعدى الخمس كتب أشهرهم كتاب الخريدة النفيسة فى تاريخ الكنيسة وتاريخ البطاركة للانبا ايسوذورس، وتاريخ عظماء الأقباط، وكتاب تاريخ الامه القبطيه ليعقوب نخله روفيله، فجاءت كتبها لتسد فراغاً لم يكتب عنه على ايد فى التاريخ المصرى المسيحى… أنها المؤرخة الإنجليزية م. بتشر.

المؤرخة الإنجليزية عشقت من صباها الأدب والعلم وابتدت حياتها الأدبية بكتابة قصتين بتوقيع مستعار بعدها قامت بتنظيم الكتير من مقطوعات الشعر، وأستمر الحال لحد جه اخوها المستر فلويرلمصر ليشغل منصب مدير مصلحة التلغرافات فى أواخر أيام الخديوى اسماعيل، فلحقت به، بعدها اتجوزت من “الدين بتشر” رئيس كنيسة الانجيليكان فى شارع فؤاد الاولانى فعرفت من ذلك الوقت بمدام بتشر وهو الأسم اللى وقعت عليه فى كل كتبها.

ساعدها مركز شقيقها وتجوله فى الاقاليم على البحث والتنقيب وتنقلا اللا فى أنحاء البلاد شمال وجنوباً لحد آخر مدن الصعيد، بعدين حصرت م. بتشر جهودها فى بحث شئون العيله القبطية وكان دليلها ومرشدها مرقس باشا سميكه – مؤسس المتحف القبطى- وكان ساعتها كاتب صغير فى مصلحة السكة الحديدية، وهكذا توطدت صلتها بالأقباط والبنات القبطيات خاصة، فإنتهزت فرصة زياراتها المتعددة لكنائس مصر القديمة بأن جمعت البنات القبطيات فى الحى وعلمتهم مبادئ اللغة الإنجليزية والتطريز وأعمال البيت.
كمان كان تساعد زوجها فى الصالون الأدبى اللي كان يحضره الكثير من العلماء والأدباء الأجانب منهم د. بكلر مؤلف تاريخ فتح العرب لمصر ود. مارجليوت.

ألفت مدام بتشر الكتير من الكتب أكثرها شهرة كتاب “ تاريخ الامه القبطيه وكنيستها” واللى بذلت فيه مجهود شاق سواء بالبحث الشخصى أو التنقيب فى الآثار القبطية والمخطوطات بجانب إطلاعها الجيد عما كتبه العرب والفرنسيون قديمًا، فإنفرد الكتاب بكونه تأريخاً لأحوال مصر السياسية والإجتماعية والملية من بداية تاريخ مصر لحد الإحتلال الإنجليزى مقترنا كمان بتواريخ بلاد الشرق، وشمل جدول تاريخ البطاركة و سنين توليهم الكرسى المرقسى.

وكان واضح فى الفصول الأولى للكتاب ميلها للكنيسة الوطنية وتفضيلها على كنيسة الروم الملكيين. وكتبت بتشر كتابها باللغة الإنجليزية لعدم اتقانها اللغة العربية بشكل كامل، فقام تادرس شنوده المنقبادى صاحب جريدة مصر بترجمة الكتابلاللغة العربية ونشره فى 4 مجلدات سنة 1900 م وكان ثمن كل المجلدات اربعون قرشا صاغ.

وكتبت مدام بتشر فى مقدمة كتابها :
“إن الغرض الذى لأجله وضعت ده الكتاب هو رغبتى فى إفادة الطلاب بتاريخ دى الأمة القديمة، ثانى إقامتى مدة عشرين سنة فى القطر المصرى إذ قدر لى أن أطوف اكتر القرى والكفور ورأيت فيها أن المسيحين الأقباط لازالوا على عهدهم من التمسك بالعقائد والتقاليد المنقولة عن الآباء الأولين”.

توفى زوج مدام بتشر فاضطرت الرجوعلبلادها، لكن حب تاريخ مصر ظل باقي معها فألفت كتابين بعنوان “مشاهداتى فى مصر” و “مصر كما عرفتها” كما كانت تحث اقاربها على الذهابلمصر والإطلاع على ثقافتها وكان آخر زيارة ليها لمصر سنة 1923 بعدها غادرت مصر وتوفت بعدها سنة 1933 ولازالت كتبها المرجع الرئيسي لكل الباحثين والمعنين بتاريخ مصر والأقباط.
 اعمالها 
 تاريخ الأمة القبطية وكنيستها» THE STORY OF THE CHURCH OF EGYPT - Mrs. Edith Louisa Butcher - London 1897
 مشاهداتى فى مصر
 مصر كما عرفتها
 The Young Huguenots; or, The Soldiers of the Cross: A Story of the Seventeenth Century (1879), as "Fleur de Lys"
 A Strange Journey; or, Pictures from Egypt and the Soudan (1882), anonymous
 A Black Jewel (1888), as "Fleur de Lys"
 Molly's Heroine (1889), as "Fleur de Lys"
 The Story of the Church of Egypt: Being an Outline of the History of the Egyptians under Their Successive Masters from the Roman Conquest until Now (1897), as E. L. Butcher
 Things Seen in Egypt (1910), as E. L. Butcher
 Egypt as We Knew It (1911), as E. L. Butcher
 مصادر 

تصنيف:كاتب
تصنيف:ادباء
تصنيف:مؤرخين
تصنيف:مؤرخين بريطانيين
تصنيف:كتاب انجليز
تصنيف:انجليز
تصنيف:اقباط

تصنيف:تاريخ مصر